Document ID: 32011D0296

A TANÁCS HATÁROZATA
(2011. február 24.)
az Európai Unió és a São Tomé és Príncipe Demokratikus Köztársaság közötti halászati partnerségi megállapodással előírt halászati lehetőségek és pénzügyi ellentételezés megállapításáról szóló jegyzőkönyv aláírásáról és ideiglenes alkalmazásáról
(2011/296/EU)
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 43. cikkére, összefüggésben 218. cikke (5) bekezdésével,
tekintettel az Európai Bizottság javaslatára,
mivel:
(1)
2007. július 23-án a Tanács elfogadta a São Tomé és Príncipe Demokratikus Köztársaság és az Európai Közösség közötti halászati partnerségi megállapodás megkötéséről szóló 894/2007/EK rendeletet (1) (a továbbiakban: a megállapodás). A halászati lehetőségeket és a megállapodásban meghatározott pénzügyi ellentételezést megállapító jegyzőkönyvet (2) (a továbbiakban: a korábbi jegyzőkönyv) csatolták e határozathoz. A korábbi jegyzőkönyv 2010. május 31-én hatályát veszti.
(2)
Következésképpen az Unió tárgyalásokat folytatott a São Tomé és Príncipe Demokratikus Köztársasággal a partnerségi megállapodásnak a halászati lehetőségeket és a pénzügyi ellentételezést megállapító új jegyzőkönyvéről (a továbbiakban: a jegyzőkönyv), amely a halászat tekintetében a São Tomé és Príncipe felségterületéhez vagy joghatósága alá tartozó vizeken halászati lehetőségeket biztosít az uniós hajóknak.
(3)
E tárgyalások eredményeként a Felek a jegyzőkönyvet 2010. július 15-én parafálták.
(4)
A jegyzőkönyvet az aláírás időpontjától ideiglenesen alkalmazni kell annak 13. cikkének megfelelően.
(5)
Az uniós hajók által végzett halászati tevékenységek gyors folytatásának biztosítása érdekében elengedhetetlen az új jegyzőkönyv mielőbbi alkalmazása, mivel a korábbi jegyzőköny hatályát vesztette.
(6)
A jegyzőkönyvet alá kell írni és ideiglenes alkalmazni kell, figyelemmel a megkötéséhez szükséges eljárások befejeződésére,
ELFOGADTA EZT A HATÁROZATOT:
1. cikk
Az Európai Unió és a São Tomé és Príncipe Demokratikus Köztársaság közötti halászati partnerségi megállapodással előírt halászati lehetőségek és pénzügyi ellentételezés megállapításáról szóló jegyzőkönyv (a továbbiakban: a jegyzőkönyv) aláírását - megkötésére is figyelemmel - az Unió nevében a Tanács jóváhagyja.
A jegyzőkönyv szövegét csatolták e határozathoz.
2. cikk
A Tanács elnöke felhatalmazást kap, hogy kijelölje a jegyzőkönyv Unió nevében történő aláírására jogosult személy(eke)t, figyelemmel annak megkötésére.
3. cikk
A jegyzőkönyvet ideiglenesen alkalmazni kell az aláírás időpontjától annak 13. cikkének megfelelően a megkötéséhez szükséges eljárások befejezéséig (3).
4. cikk
Ez a határozat az elfogadásának napján lép hatályba.
Kelt Brüsszelben, 2011. február 24-én.

Labels: 18
19
5
6